Venezuale përgatitet për referendumin për largimin nga posti të presidentit Chavez - 2004-07-22
Gjendja e trazuar politike në Venezuelë kanë ngadalësuar investimet e huaja dhe kanë pasur një ndikim negativ mbi ekonominë.
Më 15 gusht, qytetarët në Venezuelë do të votojnë në një referendum për të larguar nga posti presidentin Hugo Chavez apo për ta lejuar atë të përfundojë mandatin e tij. Nëse zoti Chavez humbet referendumin, brenda 30 ditësh duhet të shpallen zgjedhjet e reja presidenciale. Kushtetuta e Venezuelës e lejon mbajtjen e një referendumi të tillë nëse të paktën 2 presje 4 milion shtetas e kërkojnë këtë me një peticion. Më shumë se 3 milion firma u mblodhën nga fundi i vitit të kaluar për të kërkuar referendumin për rrëzimin e presidentit Chavez. Presidenti Chavez u zgjodh në vitin 2000 si një kandidat popullor. Megjithatë, pakënaqësia nga administrata e tij çoi në një grevë kombëtare në dhjetor 2002, duke ndalur të gjithë veprimtarinë ekonomike për më shumë se një muaj. Trazirat e vazhdueshme politike në Venezuelë kanë ngadalësuar investimet e huaja dhe kanë pasur një ndikim të konsiderueshëm mbi ekonominë. Ka rëndësi që “ky referendum të zhvillohet në një mënyrë të hapur, të lirë, të drejtë dhe transparente,” tha zëdhënësi i Departamentit të Shtetit Richard Boucher. Shtetet e Bashkuara “kanë bashkëpunuar me qeveri të tjera si dhe Organizatën e Shteteve Amerikane” për të mbështetur një zgjidhje kushtetuese, demokratike, paqësore dhe zgjedhore” për gjendjen politike të Venezuelës, siç kërkon Rezoluta 833, e miratuar nga Organizata e Shteteve Amerikane: “Çështja është politika dhe sistemi i Venezuelës. Nëse ky proces do të jetë i drejtë dhe i hapur. Nëse qytetarët do të kenë të drejtën të vendosin, ose nëse demokracia e tyre do të njolloset nga veprimet e atyre individëve që synojnë të përdorin dhunën, të mbyllin median si dhe të kufizojnë veprimtarinë politike,” tha zoti Boucher. Më 15 gusht, populli i Venezuelës merr vendim.